พรูเด็นเชียลเปิดกรมธรรม์บำนาญ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — พรูเด็นเชียล เปิดตัวกรมธรรม์บำนาญ
นายบินายัค ดัตตา กรรมการผู้จัดการ บริษัท พรูเด็นเชียล ประกันชีวิต (ประเทศไทย) เปิดเผยว่า บริษัท ได้ออกกรมธรรม์บำนาญที่ให้ผลตอบแทนในรูปแบบของเงินบำนาญสูงถึงปีละ 15% ของทุนประกันภัย รับประกันการจ่ายเงินบำนาญ 15 ปี กรณีผู้เอาประกันภัยยังคงมีชีวิตอยู่ รับผลประโยชน์รวมสูงถึง 390% ของทุนประกันภัยรับความคุ้มครองกรณีเสียชีวิตไม่น้อยกว่า 200% ของทุนประกันภัย โดยเสนอขายผ่านช่องทางตัวแทนของบริษัท และช่องทางแบงก์แอสชัวรันส์
กรมธรรม์นี้เป็นแบบประกันภัยที่นำเสนอความคุ้มครองชีวิตควบคู่ไปกับการออมที่ให้ผลตอบแทนที่แน่นอน รวมถึงมีรายได้ประจำหลังเกษียณอายุ เริ่มรับประกันภัยตั้งแต่อายุ 30–55 ปี ชำระเบี้ยประกันภัยถึงอายุ 60 ปี หลังจากนั้นจะได้รับเงินบำนาญสูงถึงปีละ 15% ของทุนประกันภัย ไปจนครบกำหนดสัญญากรมธรรม์ที่อายุ 85 ปี 
ในช่วงระยะเวลาดังกล่าว บริษัทรับรองการจ่ายเงินบำนาญตลอด 15 ปี กรณีผู้เอาประกันภัยยังคงมีชีวิตอยู่ รวมรับผลประโยชน์บำนาญตลอดสัญญาสูงถึง 390% ของทุนประกันภัย กำหนดจำนวนเงินเอาประกันภัยขั้นต่ำที่ 5 หมื่นบาท โดยลูกค้าสามารถเลือกชำระเบี้ยประกันภัยเป็นรายปี ราย 6 เดือน และรายเดือนได้ รวมถึงผู้เอาประกันภัยยังสามารถซื้อความคุ้มครอง เพิ่มเติมได้อีกด้วย
กรณีผู้เอาประกันภัยเสียชีวิตในขณะที่มีอายุน้อยกว่า 60 ปี บริษัท จะชดเชยค่าสินไหมทดแทน 200% ของทุนประกันภัย หรือมูลค่าเวนคืนกรมธรรม์ หรือเบี้ยประกันภัยสะสมที่ชำระมาแล้วทั้งหมด แล้วแต่จำนวนใดจะมากกว่า และหากเสียชีวิตในช่วงอายุ 6074 ปี บริษัทจะชดเชยค่าสินไหมทดแทนเท่ากับมูลค่าปัจจุบันของเงินบำนาญรายปีที่ยังไม่ได้รับคืนตามที่บริษัทการรันตีอีกทั้งผู้เอาประกันภัยยังสามารถนำเบี้ยประกันภัยนี้มาใช้เป็นสิทธิประโยชน์ในการลดหย่อนภาษีสูงสุดถึง 200,000 บาทต่อปี ทั้งนี้เป็นไปตามหลักเกณฑ์ของกรมสรรพากร
ผู้ที่สนใจสามารถติดต่อขอรับความคุ้มครองได้ที่ตัวแทนบริษัทฯ และธนาคารพันธมิตรของบริษัทฯ หรือสอบถามเพิ่มเติมที่ศูนย์บริการลูกค้า โทร. 0 2353 4999 ได้ตั้งแต่วันนี้เป็นต้นไป